Стефан Маларме
Още ониксът…

Превод от френски: Кирил Кадийски, 1994

chitanka.info

Още ониксът на ноктите в нощта,

Тревогата държи светилник в будоара

и Фениксът съня предутринен изгаря,

но никой в урна не събира пепелта.

Сред празния салон: кънтене, пустота,

немее масата оголена и стара,

(край Стикс за сълзи е отишъл господарят

с това, което чест въздава на Смъртта).

А тук зад празния прозорец — пуст декор —

издъхва златото, като че в тоя миг са

ликорни скочили и тъпчат гола никса,

и в огледалото — забрава, сън, затвор —

тя вече мъртва е и сякаш плава в Стикс, а

не е блещукане — заглъхващ звезден хор.

Издание: Стефан Маларме. Поезия. Подбор и превод от френски Кирил Кадийски. Издателство „Нов Златорог“, София, 1994.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.